Cuneiform Tablet TC 1 15
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
a-na a-šùr-i-dí qí-bi-ma um-ma a-šùr-na-da-ma a-na šu-mì ni-kà-sí-a a-dí eš₁₅-ri-šu ta-aq-bi-a-am um-ma a-ta-ma i-na KÙ.BABBAR-pì-a šu-qú-ul ù i-na ša-am-ší ú-ṣí-a-ni um-ma a-na-ku-ma lá-áš-ḫu-ut um-ma a-ta-ma lá ta-ša-ḫa-at a-na me-er-a a-na ú-ša-zi-iz ù ki-ma lu-mu-un li-bi₄-im a-ni-a-tim ta-ša-pá-ra-am a-šùr ù {d}NIN.ŠUBUR li-ṭù-lá i-na qá-tí-a ú-lá-qí-it-ma 3.5 ma-na 4 GÍN KÙ.BABBAR ṣa-ru-pá-am a-na ni-ip-lá-tí-a ša 16 ma-na.TA lu áš-qú-ul u₄-ma-am 16 ma-na KÙ.BABBAR qá-tám i-na KÙ-pì-kà na-ad-a-ku iš-té-en₆ ù šé-na ša iš-ḫu-tù-ni ma-lá na-ad-ú-ni i-ti-bi₄-il₅-ma ù 6 ma-na.TA KÙ.BABBAR ṣa-ru-pá-am ša ma-ṣa-tim ša a-šur i-ša-qal-ma i-ša-ḫa-at ma-la-kà 10 ma-na KÙ.BABBAR ṣa-ru-pá-am ni-is-ḫa-sú DIRI ša-du-a-sú ša-bu a-šùr-ta-ak-lá-ku na-áš-a-kum AN.NA SIG₅ ša-ma šé-bi₄-lam